Rajungan langkung remen manggèn wonten ing pasir utawi blethok, mliginipun nalika wayah siyang saha mangsa anyep. Rajungan punika pados panganan nalika wayah banyu pasang. Pakananipun rajungan inggih punika organisme kados ta bivalvia, iwak saha alga. Rajungan punika salah setunggaling kéwan ingkang saged renang kanthi saé. Rajungan punika gadhah sikil ingkang wujudipun tipis lan gépéng. Sikil punika wujudipun kados ta "dayung". Nanging bénten kaliyan jinis kepithing sanèsipun. Rajungan punika boten kiyat manawi dangu medal saking toya.